# Αϊσβάρια Ράι

| Αϊσβάρια Ράι |
| --- |
|  |
| Γενικές πληροφορίες |
| Όνομα στη μητρική γλώσσα | ಐಶ್ವರ್ಯ ರೈ (Tulu)  |
| Προφορά | Duration: 2 δευτερόλεπτα.0:02 |
| Γέννηση | 1 Νοεμβρίου 1973 (1973-11-01) Μπανγκαλόρ, Ινδία |
| Κατοικία | Μουμπάι |
| Χώρα πολιτογράφησης | Ινδία |
| Θρησκεία | Ινδουισμός |
| Ύψος | 167 cm  |
| Εκπαίδευση και γλώσσες |
| Μητρική γλώσσα | Tulu |
| Ομιλούμενες γλώσσες | Χίντι Αγγλικά Ταμιλικά Tulu Μαράτι |
| Σπουδές | Πανεπιστήμιο της Βομβάης Ruparel College Kishinchand Chellaram College |
| Πληροφορίες ασχολίας |
| Ιδιότητα | Ηθοποιός, Μοντέλο |
| Περίοδος ακμής | 1997 |
| Οικογένεια |
| Σύζυγος | Αμπισέκ Μπατσάν (από 2007) |
| Τέκνα | Aaradhya Bachchan |
| Συγγενείς | Αμιτάμπ Μπατσάν (πεθερός) και Τζάγια Μπαντούρι Μπατσάν (πεθερά) |
| Αξιώματα και βραβεύσεις |
| Βραβεύσεις | Ιππότης του Τάγματος των Τεχνών και των Γραμμάτων (2012) Πάντμα Σρι στις τέχνες (2009) Filmfare Critics Award for Best Actress – South (1998) Βραβείο Filmfare Καλύτερου Α' γυναικείου ρόλου (1999) Βραβείο Filmfare Καλύτερου Α' γυναικείου ρόλου (2002) Διεθνές Βραβείο της Ινδικής Ακαδημίας Κινηματογράφου κινηματογραφικά Βραβεία Ζι Screen Awards Stardust Awards |
| Υπογραφή |
|  |
|  Σχετικά πολυμέσα |
|

Η **Αϊσβάρια Ράι Μπατσάν** (γενν. 1 Νοεμβρίου 1973) είναι Ινδή ηθοποιός και νικήτρια του διαγωνισμού ομορφιάς Μις Κόσμος 1994. Είναι μια από τις δημοφιλέστερες διασημότητες στην Ινδία. Έχει λάβει διάφορα βραβεία, συμπεριλαμβανομένων δύο βραβείων Φίλμφεϊρ. Το 2009 η ινδική κυβέρνηση την τίμησε με το Πάντμα Σρι και το 2012 βραβεύτηκε με το Τάγμα Τεχνών και Γραμμάτων της Γαλλικής κυβέρνησης. Περιγράφεται συχνά ως "η ομορφότερη γυναίκα στον κόσμο".

Ενώ βρισκόταν στο κολέγιο, εργάστηκε και ως μοντέλο. Μετά από εμφανίσεις σε διαφημίσεις, μπήκε στα καλλιστεία Μις Ινδία όπου τερμάτισε δεύτερη. Ύστερα στέφθηκε Μις Κόσμος 1994 και έλαβε προτάσεις συμμετοχής σε ταινίες. Η πρώτη ταινία που συμμετείχε ήταν η *Iruvar* του Μάνι Ρατνάμ το 1997, στα Ταμίλ. Το 1997 έκανε την πρώτη της εμφάνιση σε ταινία στα χίντι, με τίτλο *Aur Pyaar Ho Gaya*. Η πρώτη εμπορική της επιτυχία ήταν στην ρομαντική ταινία στα ταμίλ, *Jeans* (1998), όπου ύστερα έγινε δημοφιλέστερη και κέρδισε δύο βραβεία Φίλμφεϊρ καλύτερης ηθοποιού για την συμμετοχή της στις ταινίες *Hum Dil De Chuke Sanam* (1999) και *Devdas* (2002).

Η Ράι έπαιξε σε διάφορες ταινίες όπως η *Kandukondain Kandukondain* (2000) στη γλώσσα ταμίλ, όπου έπαιξε τον ρόλο μιας παθιασμένης καλλιτέχνιδας. Το 2003 έπαιξε τον ρόλο της Μπινοντίνι στη *Chokher Bali* (2003) στα βεγγαλικά, και τον ρόλο μιας κατεθλιμμένης γυναίκας στην δραματική ταινία *Raincoat* (2004). Επίσης έπαιξε τον ρόλο της Κιραντζίτ Αχλουβάλια στην ταινία βρετανικής παραγωγής *Provoked* (2006) και το ρόλο μιας νοσοκόμας στη δραματική ταινία *Guzaarish* (2010). Οι μεγαλύτερες εμπορικές επιτυχίες της είναι οι εξής ταινίες: η ταινία *Mohabbatein* (2000), η ταινία περιπέτειας *Ινδική Περιπέτεια 2* (2006), η ιστορική ρομαντική ταινία *Jodhaa Akbar* (2008), η ταινία επιστημονικής φαντασίας *Enthiran* (2010), και το ρομαντικό δράμα *Ae Dil Hai Mushkil* (2016).

Είναι επίσης πρέσβειρα καλής θέλησης στο Πρόγραμμα των ΟΗΕ για το ΣΕΑΑ. Το 2003 ήταν η πρώτη ινδή ηθοποιός μέλος της κριτικής επιτροπής του Φεστιβάλ Κινηματογράφου των Καννών.

## Προσωπική ζωή

Στις 20 Απριλίου 2007, παντρεύτηκε τον επίσης ηθοποιό Αμπισέκ Μπατσάν, με τον οποίο συνεργάστηκαν στη ταινία *Dhai Akshar Prem Ke.* Στις 16 Νοεμβρίου 2011, η Ράι γέννησε την κόρη τους, Αράντια.

## Παραπομπές